મોડાસામાં સોમવારે રાત્રીથી મંગળવાર સવાર સુધી તાલુકાનો ૨૬ મી.મી. વરસાદ નોંધાયો હતો. જો કે પાલિકા દ્વારા પ્રિ-મોનસુન પ્લાન હાથ ધરાતાં તમામ ગટરોનું નવીનીકરણ તેમજ સફાઈ હાથ ધરાઈ હતી. કરોડોના ખર્ચે માલપુર રોડ ઉપર બનેલી નવી ગટર લાઈનમાં ભૂવા પડતાં માલપુર રોડ બ્લોક કરી દેવાયો હતો. તંત્ર દ્વારા આ ગટર લાઈન શરૂ કરી ચારેકોર વાહવાહી મેળવી હતી પરંતુ કોન્ટ્રાક્ટર દ્વારા અગાઉ લેવલીંગ ન જળવાતા ફરી ગટરલાઈનનું કામ હાથ ધરાયુ હતું. વરસાદે પોલ ખોલી નાખતાં સત્તાધિશોના પગ તળેથી ધરતી સરકી હતી.